Да парламенцкіх выбараў у Латвіі засталося менш за два месяцы, і Расея сваімі санкцыямі відавочна дадала кіраўніцтву краіны галаўнога болю. З аднаго боку, практычна ўсе першыя асобы краіны на працягу апошняга тыдня выступілі з адзінай пазіцыяй: санкцыі з боку Расеі непрыемныя, але не нанясуць эканоміцы краіны сур'ёзнай шкоды. У той жа час, і прэм'ер-міністр Лаймдота Страуюма, і міністр замежных спраў Эдгар Рынкевіч перапынілі свае адпачынкі, каб пастарацца пагасіць вострую рэакцыю ў грамадстве і асабліва ў дзелавых колах.